లులు మాల్

లులు ఇంటర్నేషనల్ షాపింగ్ మాల్ కేరళ రాష్ట్రం కొచ్చిలో నెలకొని వున్న భారతదేశంలోని అత్యంత విశాలమైన షాపింగ్ మాల్. ప్రతిరోజు సగటున 80,000 మంది ఈ మాల్‌ను సందర్శిస్తారు. కేరళలో ఎక్కువ మంది పర్యాటకులు సందర్శించే ప్రదేశాలలో ఇది ఒకటి. ఇది 17 ఎకరాలు (6.9 హెక్టార్లు) విస్తీర్ణంలో మొత్తము 25 లక్షల చదరపు అడుగుల బిల్టప్ ఏరియాను కలిగి ఉంది. దానిలో 17 లక్షల చదరపు అడుగుల స్థలం నికరంగా లీజుకు ఇవ్వడానికి వీలుగా ఉంది. ఈ మాల్ 2013, మార్చిలో ప్రారంభమైంది. దీనిలో 215 దుకాణాలు ఉన్నాయి. వాటిలో ఫుడ్ కోర్టులు, రెస్టారెంటులు, ఫ్యామిలీ ఎంటర్‌టైన్‌మెంట్ జోన్లు, ఒక మల్టీప్లెక్స్, ఐస్ స్కేటింగ్ రింక్, బౌలింగ్ అల్లేలు ఉన్నాయి. ఈ ప్రాజెక్టు అయిన మొత్తం ఖర్చు ₹1600 కోట్లు (25 కోట్ల డాలర్లు) గా అంచనా వేయబడింది. లులు గ్రూప్ ఇంటర్నేషనల్ అధ్యక్షుడు, మేనేజింగ్ డైరెక్టర్ అయిన యూసుఫ్ అలీ ముసల్లియం వీట్టిల్ అబ్దుల్ ఖాదర్ ఈ ఆస్తికి స్వంతదారుడిగా, నిర్వాహకుడిగా వ్యవహరిస్తున్నాడు. లులు గ్రూప్ ఇంటర్నేషనల్ సంస్థకు రిటైల్, రియల్ ఎస్టేట్ మొదలైన రంగాలలో విస్తృతమైన వ్యాపార లావాదేవీలు ఉన్నాయి. ఈ షాపింగ్ మాల్ భారతదేశంలో చేపట్టిన తొలి ప్రాజెక్టు. ఈ సంస్థ తిరువనంతపురం, లక్నో, చెన్నై, బెంగళూరు, హైదరాబాదులలో మాల్స్ నిర్మించడానికి తలపెట్టింది. ప్రదేశం లులు మాల్ కొచ్చి నగరంలో రెండు జాతీయ రహదారులు ఎన్.హెచ్ 544, ఎన్.హెచ్ 47ల కూడలి అయిన ఎడప్లల్లి జంక్షన్‌లో నెలకొని ఉంది. ఎడపల్లి మెట్రో రైల్వే స్టేషన్‌కు అతి సమీపంలో ఉంది. ఈ షాపింగ్ మాల్ కేరళ రాష్ట్రానికి ఒక ప్రత్యేక ఆకర్షణగా నిలిచి పర్యాటకులను ఆకర్షిస్తూ ఉంది. రికార్డు పుస్తకాలలో స్థానం 2016, అక్టోబరు 27న లులు మాల్ ఉద్యోగులు భారత సైనికులకు సంఘీభావం ప్రకటిస్తూ "లులు సాల్యూట్స్ టు అవర్ సోల్జర్స్" అనే పేరుతో 5509 ప్రమిదలను మాల్ ఆవరణలో ఒక నిముషంలో వెలిగించి దీపావళిని ముందుగా జరుపుకున్నారు. ఈ ఉదంతం "ఆసియా బుక్ ఆఫ్ రికార్డ్స్", "ఇండియా బుక్ ఆఫ్ రికార్డ్స్"లలో నమోదయ్యింది. ఆకర్షణలు లులు హైపర్ మార్కెట్ 22 మల్టీ కుజీన్ కిచెన్లు, 2,500 మంది కూర్చోడానికి వీలున్న 4 విశాలమైన రెస్టారెంట్లు ఉన్న ఫుడ్ కోర్ట్ 71,000 sq ft (6,600 m2) విస్త్రీర్ణం, 9 స్క్రీన్‌లు కల పి.వి.ఆర్.సినిమాస్ మల్టీప్లెక్స్ ఆర్కేడ్ గేమ్స్, 5D సినిమా, పార్టీ హాల్, 12 లేన్ బౌలింగ్ అల్లే, ఇండోర్ క్లైంబింగ్, అమ్యూజ్‌మెంట్ ఆర్కేడ్ 5,000 sq ft (460 m2) విసీర్ణం కల ఐస్ స్కేటింగ్ రింక్ (దక్షిణ భారతదేశంలో పెద్దది) 3500 వాహనాలు నిలపడానికి వీలున్న పార్కింగ్ స్థలం మనీ ఎక్స్‌చేంజ్ సెంటర్లు అర్ధపారదర్శకమైన పైకప్పును కలిగి గాజుగోడలతో నిర్మించిన అతిపెద్ద కేంద్ర ప్రాంగణం ఎడపల్లి మెట్రో రైల్వే స్టేషన్ నుండి నేరుగా మాల్ లోనికి వాక్ వే సదుపాయాలు ప్రధాన అంగళ్లు & మినీ డిపార్ట్‌మెంట్ స్టోర్లు లులు హైపర్‌మార్కెట్ - 2 లక్షల చదరపు అడుగుల విస్తీర్ణం కలిగి ఉన్న భారతదేశపు అతిపెద్ద హైపర్‌మార్కెట్ మిగిలిన ప్రధాన దుకాణాలలో లులు ఫ్యాషన్ స్టోర్, లులు కనెక్ట్, లులు సెలెబ్రేట్, పివిఆర్ సినిమాస్, స్పార్కీస్ ఉన్నాయి. వెస్ట్‌సైడ్, మార్క్స్& స్పెన్సర్ వంటి మిని డిపార్ట్‌మెంటల్ స్టోర్స్ ఉన్నాయి. మల్టీప్లెక్స్ పివిఆర్ సినిమాస్ మల్టీప్లెక్స్ 9 తెరలతో 71,000 sq ft (6,600 m2) స్థలాన్ని ఆక్రమించుకుని ఉంది. రెండవ అంతస్తులో ఉన్న ఈ మల్టీప్లెక్స్‌కు వెలుపలి నుండి ప్రవేశించడానికి ఎలివేటర్లు ఉన్నాయి. లీజర్ జోన్ మూడవ అంతస్తులో ఉన్న మనోరంజక క్షేత్రంలో ఇండోర్ క్లైంబింగ్ వాల్, ఐస్ స్కేటింగ్ రింక్, 5Dసినిమా, ఆర్కేడ్ గేమింగ్ జోన్, పార్టీ హాల్, 12 వరుసల బౌలింగ్ అల్లే ఉన్నాయి. ఐదు నక్షత్రాల హోటల్ ఈ షాపింగ్ మాల్‌ను ఆనుకుని మారియట్ హోటల్ ఉంది. ఈ హోటల్ 84 మీటర్ల ఎత్తు కలిగి ఉంది. ఈ హోటల్ మీద హెలీపాడ్ ఉంది. ఇవికూడా చూడండి భారతదేశంలోని షాపింగ్ మాల్స్ జాబితా మూలాలు బయటి లింకులు LuLu Shopping Mall